Summermatter-sykel

Summermatter-sykelen er et fysiologisk konsept som beskriver forholdet mellom forbrenning og konservering av energi under fysisk aktivitet og inaktivitet. Konseptet forsøker å forklare jojo-effekten som gjør at slanking mislykkes i de fleste tilfeller, og brukes for å unngå nettopp jojo-effekten. Summermatter-sykler brukes også av toppidrettsutøvere for å koordinere trening og energiinntak på en mer optimal måte.

Historie 
Hypotesen ble lagt frem i 2012, og i 2017 ble den oppkalt etter den sveitsiske biokjemikeren, ernæringsfysiologen og treningsfysiologen Dr. Serge Summermatter.

Sykelen

Underskudd 
Summermatter-sykelen starter med suksessfull slanking gjennom redusert energiinntak, hvilket i utgangspunktet fører til nedgang i kroppsmasse og fettprosent. Ved å holde samme aktivitetsnivå vil man i tillegg tappe kroppen for ATP, glykogen og intramyocellulære lipider (IMCL) i skjelettmuskulaturen. Energiunderskuddet fører til slutt til at kroppen går i en "sparemodus" hvor varmeproduksjonen i skjelettmuskulaturen undertrykkes for å spare energi.

Påfølgende inntak 
Så snart energi blir tilgjengelig igjen vil kroppen fylle opp energilagrene igjen og kroppsmassen vil øke. Kroppsfett er den mest effektive måten for kroppen å lagre energi, og energilagringsfasen styres av et svært høyt insulinnivå hvor kroppen "tar igjen det tapte". 

Metthetssignaler i perioden når man har spist mat fører automatisk til hvile, hvilket ytterligere støtter gjenvinnigen av fettvev og påfylling av glykogen og intramyocellulære lipider i musklene. Som et resultat av dette gjenvinner de fleste mennesker raskt kroppsvekten.

Effekt av trening 
Trening øker energiforbruket, og kan motvirke undertrykkelse av termogenese i skjelettmuskulaturen. På denne måten kan godt timet trening forhindre økning i kroppsmasse. Regelmessig trening fremmer også regelmessig omsetning av ATP, glykogen og IMCL.

Referanser 

Fedme
Kosthold